Република Србија

ОПШТИНА ЖИТОРАЂА

**ПРЕДСЕДНИК ОПШТИНЕ**

Број : 464-

Дана, 16.05.2022.године

На основу члана 44. Закона о локалној самуоправи („Службени гласник РС“, бр. 129/07, 83/2014, 101/2016 и 47/2018),члана 27. став 10. Закона о јавној својини („Сл. глaсник РС“, бр. 72/2011, 88/2013, 105/2014, 104/2016, 108/2016, 113/2017, 95/2018 и 153/20 ),члана 67. ст.1. тачка 10.Статута општине Житорађа („Службени лист града Ниша“, бр. 27/19) и члана 5. ст. 3. Одлуке о прибављању, располагању и коришћењу ствари у јавној својини Општине Житорађа („Службени лист града Ниша“ бр. 44/20), Председник општине Житорађа, дана 16.05.2022. године, доноси

**ОДЛУКУ О ПОКРЕТАЊУ ПОСТУПКА ДАВАЊА У ЗАКУП НЕПОКРЕТНОСТИ У СВОЈИНИ ОПШТИНЕ ЖИТОРАЂА**

**Члан 1.**

Овом Одлуком покреће се поступак давања у закуп непокретности у јавној својини општине Житорађа, за постављање монтажног објекта, на делу кат парцеле бр.3608/2 КО Пејковац , у површини од 104,30 м2 ( локација бр. 5 )

Наведени део парацеле налази испред објекта ЗЗ“Земљоделац“ Пејковац.

**Члан 2.**

Утврђује се рок закупа непокретности из члана 1. ове Одлуке ( у даљем тексту : непокретност ), у трајању од 5 година, рачунајући од дана закључења уговора о закупу.

**Члан 3.**

Давање у закуп непокретности извршиће се у поступку прикупљања писмених понуда који ће спровести Комисија за спровођење поступка давања у закуп непокретности у јавној својини општине Житорађа (у даљем тексту: Комисија), образована од стране председника Општине Житорађа.

Задатак Комисије је да објави Оглас о спровођењу поступка прикупљања писмених понуда, да организује увид у документацију у вези са непокретностима које се даjу у закуп, пружа додатне информације у вези са понудaма, да отвара, прегледа и објављује понуде, води поступак прикупљања писмених понуда, саставља писани извештај о оцени понуда и сачињава предлог избора најповољнијег понуђача који доставља председнику општине.

Увид у документацију може се извршити сваког радног дана у просторијама општинске управе општине Житорађа, у периоду од 10-15 часова.

**Члан 4.**

Непокретност се даје у закуп по спроведеном поступку прикупљања писмених понуда, најповољнијем понуђачу, који ће бити изабран на основу висине понуђене закупнине, уколико испуњава и друге услове огласа.

Одлуку о давању у закуп доноси председник општине Житорађа.

**Члан 5.**

Након објављивања Огласа о спровођењу поступка прикупљања писмених понуда, понуде се могу поднети у затвореној коверти са назнаком: НЕ ОТВАРАТИ - ПОНУДА ЗА ЗАКУП НЕПОКРЕТНОСТИ - за Комисију за спровођење поступка давања у закуп непокретних ствари у својини општине Житорађа, на адресу Општина Општина Житорађа, улица Топличких хероја бр. 53. 18412 Житорађа, или на шалтеру Услужног центра Општине Житорађа, сваког радног дана до 15 часова, почев од дана објављивања до 25.05.2022. год.

**Члан 6.**

Понуда која се доставља обавезно мора да садржи:

1.формулар за пријављивање –уредно попуњен;

2.назив и седиште правног лица или предузетника;

3.пуномоћје за лице које заступа подносиоца пријаве;

4. решење АПР или другог органа надлежног за регистрацију -копија;

5.оснивачки акт за правна лица;

6. опис делатност коју понуђач жели у пословном простору да обавља и која одговара сврси и намени простора;

7.фотокопија личне карте лица овлашћеног за заступање;

8. висину понуђене цене

9. копија решења о додељивању ПИБ-a

10. доказ о уплати депозита

11. број рачуна на који се може извршити повраћај уплаћеног депозита.

**Члан 7.**

Отварање понуда одржаће се дана 27.05.2022. године, са почетком у 12,oo часова у малој сали за састанке општине Житорађа, улица Топличких хероја бр.53, у Житорађи.

**Члан 8**.

Утврђује се почетна цена закупнине за непокретности из ове Одлуке у износу од 304.556,00 динара на годишњем нивоу, све сагласно Одлуци о прибављању, располагању, управљању и коришћењу ствари у јавној својини Општине Житорађа („Службени лист града Ниша“ бр. 44/20).

**Члан 9.**

Депозит за учешће у поступку износи купно износи 10% од утврђене почетне цене закупа.

Понуђачи су дужни да заједно са формуларом за пријављивање доставе доказ о уплати депозита на рачун Општинске управе општине Житорађа број : **840-742155843-80, позив на број 97-32119.**

.

Свим понуђачима, осим најповољнијем, уплаћени депозит вратиће се након коначности Одлуке о избору најповољнијег понуђача.

Најповољнијем понуђачу депозит ће бити урачунат у закупнину.

У случају да најповољнији понуђач одустане од своје понуде или у року од 15 дана од доношења Одлуке о избору најповољнијег понуђача не потпише Уговор о закупу, депозит се не враћа.

Депозит се не враћа ни понуђачу који је одлуком Комисије удаљен са јавног надметања због нaрушaвaња рeда и дисциплине.

Уколико понуђена цена прелази двоструки износ почетне цене, потребно је да најповољнији понуђач, након отварања понуда, у току надметања, допуни депозит до 50% понуђене цене.

**Члан 10.**

Закуподавни однос заснива се потписивањем уговора о закупу који међусобно закључују Оштина Житорађа као закуподавац и лице коме је одлуком Председника општине Житорађа додељене наведене непокретности, као закупац.Уговор у име општине Житорађа потписује председник општине.

**Члан 11.**

Закуподавац не сме предметну непокретност и вагу давати у подзакуп.

**Члан 12.**

Ову Одлуку објавити на огласној табли и сајту општине Житорађа.

ПРЕДСЕДНИК ОПШТИНЕ